b'\n_START_ARTICLE_\nGeison\n_START_PARAGRAPH_\nGeison (m.kreik. \xce\xb3\xce\xb5\xe1\xbf\x96\xcf\x83\xce\xbf\xce\xbd) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa korniisiin eli entablatuurin ylimp\xc3\xa4\xc3\xa4n osaan kuuluva kattolista._NEWLINE_Joskus geison tulkitaan samaksi kuin korniisi. Se tarkoittaa ennen kaikkea entablatuurin yl\xc3\xa4osan vaakasuoria kattolistoja sek\xc3\xa4 rakennuksen lyhyill\xc3\xa4 sivuilla p\xc3\xa4\xc3\xa4tykolmioiden alapuolella ett\xc3\xa4 pitkill\xc3\xa4 sivuilla. Yleens\xc3\xa4 termi pit\xc3\xa4\xc3\xa4 sis\xc3\xa4ll\xc3\xa4\xc3\xa4n my\xc3\xb6s p\xc3\xa4\xc3\xa4tykolmion yl\xc3\xa4puoliset vinot kattolistat. Vinojen ja usein my\xc3\xb6s vaakasuorien geisoneiden yl\xc3\xa4puolella sijaitsivat simat eli r\xc3\xa4yst\xc3\xa4skourut.'